ประกาศคณะกรรมการควบคุมการขนส่งทางบก ประจำจังหวัดสงขลา ฉบับที่ 67 (พ.ศ. 2556) เรื่อง กำหนดเส้นทางสำหรับการขนส่งประจำทางด้วยรถโดยสาร
ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดสงขลา
ฉบับที่ ๖๗
(พ.ศ. ๒๕๕๖)
เรื่อง
กำหนดเส้นทางสำหรับการขนส่งประจำทางด้วยรถโดยสาร[๑]
 

ด้วยคณะกรรมการควบคุมการขนส่งทางบกประจำจังหวัดสงขลา
ได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสาร ขึ้น
เพื่อทดแทนเส้นทางสำหรับการขนส่งโดยรถขนาดเล็กที่จะยกเลิกเส้นทาง
และเพื่อเป็นการอำนวยความสะดวกให้แก่ประชาชนต่อไป

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดสงขลา
ในการประชุม ครั้งที่ ๑/๒๕๕๖ เมื่อวันที่ ๒๓ พฤษภาคม ๒๕๕๖
และได้รับอนุมัติในหลักการจากคณะกรรมการควบคุมการขนส่งทางบกกลาง ในการประชุมครั้งที่
๘/๒๕๔๙ เมื่อวันที่ ๔ เมษายน ๒๕๔๙
จึงให้กำหนดเส้นทางสำหรับการขนส่งประจำทางด้วยรถโดยสาร หมวด ๔ จังหวัดสงขลา จำนวน
๒ เส้นทาง โดยให้ใช้รายละเอียดเส้นทางดังต่อไปนี้ คือ

หมวด ๔ สายที่ ๘๕๘๔ หาดใหญ่ - บ้านดอนขี้เหล็ก
เริ่มต้นจากสถานีขนส่งผู้โดยสารอำเภอหาดใหญ่ แห่งที่ ๑
ไปตามถนนกาญจนวนิช แยกซ้ายไปตามถนนศรีภูวนารถ แยกขวาไปตามถนนนิพัทธ์อุทิศ ๒
แยกซ้ายไปตามถนนศุภสารรังสรรค์ แยกขวาไปตามถนนเพชรเกษม ผ่านวงเวียนน้ำพุ
ถึงแยกคอหงส์ แยกซ้ายไปตามถนนกาญจนวนิช ผ่านสวนสาธารณะเทศบาลนครหาดใหญ่
ตลาดนัดบ้านเกาะหมี บ้านน้ำน้อย ถึงตลาดนัดควนหิน แยกขวาไปตามทางหลวงชนบท สข. ๓๐๑๕
ผ่านบ้านห้วยขัน โรงเรียนบ้านดอนขี้เหล็ก ถึงแยกบ้านบ่อระกำ แยกขวาไปตามทางหลวงชนบท
สข. ๓๐๑๕ ผ่านบ้านใต้ ไปสิ้นสุดเส้นทาง ณ
สถานที่จอดรถโดยสารประจำทางบ้านดอนขี้เหล็ก

หมวด ๔ สายที่ ๘๕๘๕ สงขลา - บ้านดอนขี้เหล็ก
เริ่มต้นจากสถานที่จอดรถโดยสารประจำทางจังหวัดสงขลา ไปตามถนนไทรบุรี
แยกซ้ายไปตามถนนสงขลาบุรี แยกขวาไปตามถนนกาญจนวนิช ผ่านแยกสำโรง
มหาวิทยาลัยราชภัฏสงขลา มหาวิทยาลัยทักษิณ บ้านเขาแก้ว แยกน้ำกระจาย บ้านน้ำกระจาย
ถึงตลาดนัดควนหิน แยกซ้ายไปตามทางหลวงชนบท สข. ๓๐๑๕ ผ่านบ้านห้วยขัน
โรงเรียนบ้านดอนขี้เหล็ก ถึงแยกบ้านบ่อระกำ แยกขวาไปตามทางหลวงชนบท สข. ๓๐๑๕
ผ่านบ้านใต้ ไปสิ้นสุดเส้นทาง ณ สถานที่จอดรถโดยสารประจำทางบ้านดอนขี้เหล็ก


ประกาศ
ณ วันที่ ๑๕ สิงหาคม พ.ศ. ๒๕๕๖
กฤษฎา บุญราช
ผู้ว่าราชการจังหวัดสงขลา
ประธานกรรมการควบคุมการขนส่งทางบกประจำจังหวัดสงขลา



























ปริยานุช/ผู้จัดทำ
๖ กุมภาพันธ์
๒๕๕๗

อุษมล/ผู้ตรวจ
๒๕ กุมภาพันธ์
๒๕๕๗


[๑] ราชกิจจานุเบกษา
เล่ม ๑๓๑/ตอนที่ ๑๑ ง/หน้า ๑๒๑/๓๐ มกราคม ๒๕๕๗